Վենս Ջոյ

**Ջեյմս Գաբրիել Քիո** (; ), առավել հայտնի է **Վենս Ջոյ** () բեմական կեղծանվամբ, ավստրալիացի երգիչ և երգերի հեղինակ։ 2013 թվականին նա 5 ալբոմով պայմանագիր է կնքել Atlantic Records-ի հետ։ Նա թողարկել է իր դեբյուտային մինի ալբոմը՝ «God Loves You When You're Dancing»-ը, 2013 թվականի մարտին։ Քվեարկության արդյունքում նրա «Riptide» երգը զբաղեցրել է առաջին հորիզոնականը 2013 Triple J Hottest 100-ում։ Ջոյը թողարկել է իր դեբյուտային ստուդիական ալբոմը՝ «Dream Your Life Away»-ը, 2014 թվականի սեպտեմբերի 5-ին Ավստրալիայում և 2014 թվականի սեպտեմբերի 9-ին՝ ամբողջ աշխարհում։ ARIA Music Awards of 2015-ում նա հաղթել է «Լավագույն արտիստ» անվանակարգում։

## Կյանք և կարիերա
Ջոյը հաճախել է Մելբուռնի St. Patricks միջնակարգ դպրոցը։ Նա դպրոցի ավագն էր և ավարտել է St Kevin-ի քոլեջը 2005 թվականին։ Ջոյն ավարտել է Monash University-ն արվեստի և օրենքի բակալավրի աստիճանով։

Մինչև երաժշտական կարիերան Ջոյը ավստրալիական ֆուտբոլի խաղացող էր։ 2008 և 2009 թվականներին նա խաղում էր Coburg ֆուտբոլային ակումբում, որը հետո անվանվել է Coburg Tigers։ Ջոյը կատարում էր պաշտպանի դերը Վիկտորիանական ֆուտբոլային լիգայում (VFL), հաղթելով 2008 թվականի լավագույն առաջին տարվա ֆուտբոլիստ մրցանակ։

2013 թվականի հունվարի 21-ին նա թողարկել է իր դեբյուտային սինգլը՝ «From Afar»-ը, իսկ 2013 թվականի մարտի 22-ին՝ «God Loves You When You’re Dancing» մինի ալբոմը։ «Riptide» սինգլն այդ ալբոմից զբաղեցրել է առաջին հորիզոնականը 2013 Triple J Hottest 100-ում, Aria Charts-ի վեցերորդ հորիզոնականը։ Այն եռակի պլատինե է հավաստագրվել Երաժշտության ձայնագրման ընկերությունների ավստրալիական միության կողմից։ Երգը նաև պլատինե է հավաստագրվել Մեծ Բրիտանիայում, Շվեդիայում, Կանադայում և ԱՄՆ-ում։

Վենս Ջոյի դեբուտային ստուդիական ալբոմը «Dream Your Life Away» անվանմամբ թողարկվել է 2014 թվականի սեպտեմբերի 5-ին։ Ալբոմը պլատինե է հավաստագրվել Ավտսրալիայում, Կանադայում և ԱՄՆ-ում։ «Mess Is Mine» սինգլը ալբոմից, որը թողարկվել է 2014 թվականին, նույնպես պլատինե է հավաստագրվել ԱՄՆ-ում և Ավստրալիայում։

Երկրորդ ստուդիական ալբոմի՝ «Nation Of Two»-ի մասին հայտարարվել է 2017 թվականի նոյեմբերի 2-ին՝ «Like Ոսկե» սինգլի թողարկմամբ։ Նա թողարկել է ալբոմը 2018 թվականի փետրվարի 23-ին։ Ալբոմը դեբյուտել է Ավստրալիայի հիթ-շքերթի առաջին հորիզոնականին, ոսկե է հավաստագրվել և ARIA մրցանակ է հաղթել 2018 թվականի ARIA Music Awards-ում։ 2018 թվականի նոյեմբերին Վանսը թողարկել է կենդանի ձայնագրությամբ ալբոմ՝ «Live at Red Rocks Amphitheatre» անվանմամբ։

Ջոյը բացել է Փինքի Beautiful Trauma համաշխարհային շրջագայությունը 2019 թվականին։

## Սկավառակագրություն
### Ալբոմներ

#### Ստուդիական ալբոմներ

#### Կենդանի ձայնագրությամբ

### Մինի ալբոմներ

### Սինգլներ

### Այլ երգեր, որոնք ընդգրկվել են հիթ-շքերթներում

## Մրցանակներ և անվանակարգեր
* 2017 առաջադրված՝ Լավագույն անկախ թողարկում; Վանս Ջոյ - Lay It On Me
* 2017 առաջադրված՝ Լավագույն արտիստ; Վանս Ջոյ - Lay It On Me
* 2018 առաջադրված՝ Լավագույն արտիստ; Վանս Ջոյ - Nation Of Two
* 2018 հաղթանակ՝ Լավագույն Adult Contemporary ալբոմ; Վանս Ջոյ - Nation Of Two
* 2018 առաջադրված՝ Տարվա սինգլ; Վանս Ջոյ - Lay It On Me
* 2013 առաջադրված՝ Վանս Ջոյ - Riptide
* 2013 առաջադրված՝ Լավագույն տեսահոլովակ; Riptide - Վանս Ջոյ
* 2013 առաջադրված՝ Լավագույն փոփ թողարկում; Վանս Ջոյ - God Loves You When You're Dancing
* 2013 առաջադրված՝ Ճեղքումային արտիստի ալբոմ; Վանս Ջոյ - God Loves You When You're Dancing
* 2014 առաջադրված՝ Լավագույն անկախ թողարկում; Վանս Ջոյ - Mess Is Mine
* 2014 առաջադրված՝ Լավագույն արտիստ; Վանս Ջոյ - Mess Is Mine
* 2015 առաջադրված՝ Լավագույն փոփ թողարկում; Վանս Ջոյ Dream Your Life Away
* 2015 առաջադրված՝ Վանս Ջոյ - Georgia
* 2015 առաջադրված՝ Վանս Ջոյ - Dream Your Life Away
* 2015 առաջադրված՝ Լավագույն ավստրալիական կենդանի ելույթ; Վանս Ջոյ - Dream Your Life Away Tour
* 2015 առաջադրված՝ Լավագույն անկախ թողարկում; Վանս Ջոյ - Dream Your Life Away
* 2015 հաղթանակ՝ Լավագույն արտիստ; Վանս Ջոյ - Dream Your Life Away
* 2015 առաջադրված՝ Լավագույն տեսահոլովակ; Վանս Ջոյ - Georgia - Լյուսի Շրոդեր

## Շրջագայություններ
**Հեդլայն**

* Dream Your Life Away Tour (2013–2014)
* The Fire and the Flood Tour (2016)
* Nation of Two World Tour (2018)

**Բացող ելույթ**
* The 1989 World Tour (2015)
* Beautiful Trauma World Tour (2019)

## Ծանոթագրություններ

Կատեգորիա:21-րդ դարի երգիչներ
Կատեգորիա:Ավստրալիացի երաժիշտներ
Կատեգորիա:Ավստրալիացի երգիչներ
Կատեգորիա:Ավստրալիացի կիթառահարներ
Կատեգորիա:Ինդի երաժիշտներ
Կատեգորիա:Բեմական կեղծանուններ